श्रीलंकाको लक्ष्य चार सय रन
दिनेश चन्डिमल र ओसाडा फर्नान्डोले अर्धशतक बनाएपछि श्रीलंका पाकिस्तानविरुद्धको दोस्रो टेस्टको पहिलो दिन आइतबार बलियो स्थितितर्फ अग्रसर भएको छ । चन्डिमलले ८० रन बनाए र उनले केही महत्त्वपूर्ण साझेदारी गरे । त्यससध्ये उनले चौथो विकेटका लागि एन्जेलो म्याथ्युजसँग ७५ रनको साझेदारी गरे ।
गाले — दिनेश चन्डिमल र ओसाडा फर्नान्डोले अर्धशतक बनाएपछि श्रीलंका पाकिस्तानविरुद्धको दोस्रो टेस्टको पहिलो दिन आइतबार बलियो स्थितितर्फ अग्रसर भएको छ । चन्डिमलले ८० रन बनाए र उनले केही महत्त्वपूर्ण साझेदारी गरे । त्यससध्ये उनले चौथो विकेटका लागि एन्जेलो म्याथ्युजसँग ७५ रनको साझेदारी गरे ।आफ्नो व्यक्तिगत कोसेढुंगा सयौं टेस्ट खेलिरहेका म्याथ्युज अर्धशतकबाट आठ रनले चुके । खराब प्रकाशका कारण दिनको खेल चाँडै टुंगिनअगाडि श्रीलंकाले छ विकेट गुमाएर ३ सय १५ रन बनाएको छ । दुई टेस्ट शृंखलाको पहिलो खेल गुमाएर पछाडि रहेको श्रीलंकाले टस जितेर पहिले ब्याटिङको निर्णय गरेको थियो र उसको प्रयास शृंखला बराबरी गर्नु रहनेछ ।प्रारम्भिक ब्याट्सम्यान रहेका ओसाडाले ५० रन बनाए र उनले अब आफ्नो टिमको पहिलो लक्ष्य चार सय रन छुने रहेको बताए । उनले भने, ‘हामीले चार सय रनको स्कोर खडा गर्न सक्यौं भने त्यो राम्रो रहनेछ । त्यसपछि मात्र हामीले पाकिस्तानमाथि दबाब सिर्जना गर्न सक्छौं ।’ विकेटकिपर ब्याट्सम्यान निरोशन डिकवेल ४३ बलमा ४२ रन बनाएर अविजित छन् ।उनलाई डेब्यु गरिरहेका डुनिथ वेलालागेले ६ रन बनाएर साथ दिइरहेका छन् । पाकिस्तानी पेसम्यान नसिम शाहले दोस्रो बल लिएयता विकेट लिन सफल रहे । उनले धनन्जय डि सिल्भालाई ३२ रनमा बोल्ड गरे । उनले डिकवेललाई पनि २४ रन आउट गर्न सक्थे, तर कप्तान बाबर आजमले दोस्रो स्लिपमा उनको क्याच छाडेका थिए । बायाँ हाते स्पिनर मोहम्मद नवाजले दुई महत्त्वपूर्ण विकेट लिए ।उनले फर्नान्डो र चन्डिमलको विकेट लिएका हुन् । दिनको खेल समाप्त भएयता नवाजले भने, ‘आज हाम्रो अपेक्षाभन्दा श्रीलंकाले केही बढी रन बनाएको छ । हामीले श्रीलंकालाई सस्तोमै रोक्न सक्ने अवस्था थियो, तर हामीले त्यसको फाइदा लिन सकेनौं ।’ उनले आजमले क्याच छोड्नु दुर्लभ घटना रहेको पनि माने ।उनले थपे, ‘क्रिकेटमा यस्तो हुन्छ, तर भोलि बिहान हामीले राम्रो बलिङ गर्न सक्यौं भने अझै पनि खेल हाम्रो नियन्त्रणमा आउन सक्छ ।’ उनले टेस्टको तेस्रो र चौथो दिन पिचले आफ्नो स्वाभाविक स्वरूप गुमाउने हुँदा त्यसले पाहुना स्पिनरलाई मद्दत गर्ने विश्वास पनि पोखे । चन्डिमलले भने पहिलो दिन पाकिस्तानी बलरलाई प्रभावहीन स्थितिमा राखे । 